Diari Oficial de la Generalitat Valenciana


Sumari del DOGV 3279, del 06-07-1998 (1998/5330)

RESOLUCIÓ de 10 de juny de 1998, de la Direcció Territorial d’Indústria i Energia, per la qual es convoca per a l’alçament d’actes prèvies a l’ocupació de determinades finques afectades pel Projecte d’Instal·lacions del Ramal a Proquimed i Central Tèrmica de Castelló. Expedient d’expropiació: JUEXPR/1998/.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3279

Data del DOGV
:   06-07-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/5330


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 10 de juny de 1998, de la Direcció Territorial d'Indústria i Energia, per la qual es convoca per a l'alçament d'actes prèvies a l'ocupació de determinades finques afectades pel Projecte d'Instal·lacions del Ramal a Proquimed i Central Tèrmica de Castelló. Expedient d'expropiació: JUEXPR/1998/. [1998/X5330]
  
Amb data 14 de maig de 1998, s'autoritzà mitjançant resolució del Servei Territorial d'Indústria i Energia de Castelló el Projecte d'Instal·lacions del Ramal a Proquimed i Central Tèrmica de Castelló, després de la corresponent informació pública prèvia. L'esmentada aprovació, d'acord amb allò que es disposa en l'article 13 de la Llei 10/1987, d'1 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, porta implícita la necessitat d'ocupació dels béns i drets afectats.
  
Al mateix temps, la declaració d'utilitat pública i urgència en l'ocupació estan determinades per allò que es disposa en l'article 10 de la precitada llei, tot sent d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.
  
En virtut d'això, tot complint el que s'ha disposat en l'article 52 de l Llei d'Expropiació Forçosa, es convoca els titulars dels béns i drets afectats a l'Ajuntament de Vila-real, els dies 13, 14, 15, 16, 17 i 20 de juliol; a l'Ajuntament de Burriana, els dies 20, 21, 22 i 23 de juliol; i a l'Ajuntament d'Almassora, els dies 27 i 28 de juliol, com a punt de reunió per a, de conformitat amb el procediment que estableix l'article 52, dur a cap l'alçament d'actes prèvies a l'ocupació i, si escau, les d'ocupació definitiva.
  
Totes les persones interessades, i també les persones que siguen titulars de qualsevol tipus de drets i/o interessos sobre els béns afectats, hauran d'acudir personalment o representades per una persona degudament autoritzada, i aportar els documents acreditatius de la seua titularitat i l'últim rebut de la contribució; es podran fer acompanyar, a càrrec seu, dels seus perits i d'un notari, si ho consideren oportú.
  
L'ordre de l'alçament d'actes figura en el tauler d'edictes dels ajuntaments d'Almassora, Burriana i Vila-real, i es comunicarà a cada persona interessada mitjançant l'oportuna cèdula de citació; s'informa que aquesta publicació es realitza així mateix i d'acord amb el que s'ha establit en l'article 59.4 de la Llei de Règim Jurídic de les Administracions Públiques i del Procediment Administratiu Comú, a l'efecte de notificació d'aquesta resolució als titulars desconeguts.
  
En l'expedient expropiatori, Enagás, SA, assumirà la condició de beneficiària.
  
Castelló de la Plana, 10 de juny de 1998.- El director territorial: Juan Elías Ramos Barceló.
  
g) ALTRES ASSUMPTES
  
1. Persones juridicopúbliques
  
Conselleria d'Economia,
  
Hisenda i Administració Pública